62019TJ0252_INF
Vispārējās tiesas (otrā palāta) 2021. gada 21. aprīļa spriedums –
Pech/Padome
(lieta T‑252/19)
Piekļuve dokumentiem – Regula (EK) Nr. 1049/2001 – Regulas Nr. 1049/2001 4. panta 2. punkta otrais ievilkums – Juridisko atzinumu aizsardzība – Regulas Nr. 1049/2001 4. panta 3. punkta pirmā daļa – Lēmumu pieņemšanas procesa aizsardzība – Atteikums piešķirt pilnīgu piekļuvi Padomes juridiskā dienesta atzinumam
1.
Eiropas Savienības iestādes – Sabiedrības tiesības piekļūt dokumentiem – Regula Nr. 1049/2001 – Izņēmumi no tiesībām piekļūt dokumentiem – Šaura interpretācija un piemērošana – Iestādes pienākums veikt dokumentu konkrētu un individuālu pārbaudi – Piemērojamība
(Eiropas Parlamenta un Padomes Regulas 1049/2001 4. pants)
(skat. 27.– 30. punktu)
2.
Eiropas Savienības iestādes – Sabiedrības tiesības piekļūt dokumentiem – Regula Nr. 1049/2001 – Izņēmumi no tiesībām piekļūt dokumentiem – Lēmumu pieņemšanas procesa aizsardzība – Nosacījumi – Minētā procesa konkrēts, faktisks un būtisks aizskārums – Piemērojamība – Atteikums piešķirt pilnīgu piekļuvi Padomes juridiskā dienesta atzinumam – Neesamība
(Eiropas Parlamenta un Padomes Regulas Nr. 1049/2001 4. panta 3. punkta 1. daļa)
(skat. 42.–44., 48. punktu)
3.
Eiropas Savienības iestādes – Sabiedrības tiesības piekļūt dokumentiem – Regula Nr. 1049/2001 – Izņēmumi no tiesībām piekļūt dokumentiem – Juridisko atzinumu aizsardzība – Iestādes pienākums izvērtēt akta juridiskā atzinuma raksturu un konkrēto apdraudējuma risku juridiskā atzinuma aizsardzībai un pārliecināties par sevišķu sabiedrības interešu, kas pamatotu tā publiskošanu, neesamību
(Eiropas Parlamenta un Padomes Regulas Nr. 1049/2001 4. panta 2. punkta 2. ievilkums)
(skat. 78., 79., 83. punktu)
4.
Eiropas Savienības iestādes – Sabiedrības tiesības piekļūt dokumentiem – Regula Nr. 1049/2001 – Izņēmumi no tiesībām piekļūt dokumentiem – Juridisko atzinumu aizsardzība – Sevišķas sabiedrības intereses, kas pamato dokumentu publiskošanu – Jēdziens – Iestādes pienākums izsvērt esošās intereses – Juridisku atzinumu par leģislatīviem procesiem izpaušana – Iestādes pienākums detalizēti pamatot visus atteikuma lēmumus
(Eiropas Parlamenta un Padomes Regulas Nr. 1049/2001 4. panta 2. punkta 2. ievilkums)
(skat. 80., 81. punktu)
Priekšmets
Prasība, kas ir pamatota ar LESD 263. pantu un ar ko tiek lūgts atcelt Padomes 2019. gada 12. februāra lēmumu, ar ko atteikta pilnīga piekļuve tās juridiskā dienesta atzinumam, kas ietverts dokumentā ST 13593 2018 INIT un attiecas uz priekšlikumu Eiropas Parlamenta un Padomes regulai (2018. gada 2. maijs) par Savienības budžeta aizsardzību vispārēju trūkumu gadījumā saistībā ar tiesiskumu dalībvalstīs [COM(2018) 324 final].
Rezolutīvā daļa
1)
Atcelt Eiropas Savienības Padomes 2019. gada 12. februāra lēmumu, ar ko atteikta pilnīga piekļuve dokumentam ST 13593 2018 INIT, kurā ietverts Padomes juridiskā dienesta atzinums par priekšlikumu Eiropas Parlamenta un Padomes regulai par Savienības budžeta aizsardzību vispārēju trūkumu gadījumā saistībā ar tiesiskumu dalībvalstīs [COM(2018) 324 final].
2)
Padome sedz savus, kā arī atlīdzina Laurent Pech tiesāšanās izdevumus.
3)
Zviedrijas Karaliste sedz savus tiesāšanās izdevumus pati.